CELEX: 32009R0616
Language: lt
Date: 2009-07-13 00:00:00
Title: 2009 m. liepos 13 d. Komisijos reglamentas (EB) Nr. 616/2009, kuriuo įgyvendinamos Tarybos direktyvos 2005/94/EB nuostatos dėl naminių ir kitų nelaisvėje laikomų paukščių skyrių tvirtinimo dėl paukščių gripo ir papildomų biologinio saugumo priemonių tokiuose skyriuose (Tekstas svarbus EEE)

14.7.2009   
            
            
               LT
            
            
               Europos Sąjungos oficialusis leidinys
            
            
               L 181/16
            
         
      KOMISIJOS REGLAMENTAS (EB) Nr. 616/2009
   2009 m. liepos 13 d.
   kuriuo įgyvendinamos Tarybos direktyvos 2005/94/EB nuostatos dėl naminių ir kitų nelaisvėje laikomų paukščių skyrių tvirtinimo dėl paukščių gripo ir papildomų biologinio saugumo priemonių tokiuose skyriuose
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (1), ypač į jos 3 straipsnį, 34 straipsnio 4 dalį ir 63 straipsnio 1 dalį,
   kadangi:
   
               (1)
            
            
               2004 m. Pasaulio gyvūnų sveikatos organizacija (PGSO) Sausumos gyvūnų sveikatos kodekso (2) (toliau – kodeksas) skyriuje „Skirstymas zonomis ir regionais“ nustatė skirstymo skyriais metodą.
            
         
               (2)
            
            
               Kodekso 4.3 skyriuje aprašoma, kad skirstymas zonomis ir skyriais – tai „procedūros, kurias įgyvendina šalys pagal šio skyriaus nuostatas siekdamos apibrėžti savo teritorijoje aiškiai nustatytą gyvūnų sveikatos statusą turinčias subpopuliacijas ligų kontrolės ir (arba) tarptautinės prekybos tikslais“. Nors taikant abu metodus svarbus vaidmuo tenka tiek teritoriniams aspektams, tiek geram valdymui, zonomis skirstomos tos gyvūnų subpopuliacijos, kurios pirmiausiai apibrėžtos geografiniu pagrindu (taikant natūralius, dirbtinius ir teisinius apribojimus), o skyriais skirstomos tos gyvūnų populiacijos, kurios pirmiausiai apibrėžtos remiantis su biologiniu saugumu susijusiu valdymu ir ūkininkavimu.
            
         
               (3)
            
            
               Be to, 4.4 skyriuje „Skirstymo skyriais taikymas“ nustatyta struktūrinė skyrių taikymo ir pripažinimo šalyse sistema. Skyrius gali būti sudarytas iš kelių įmonių ir patvirtintas apibrėžtai (-oms) gyvūnų ligai (-oms), remiantis tam tikrai (-oms) ligai (-oms) parengtu ir įgyvendintu išsamiu ir dokumentais pagrįstu biologinio saugumo planu. Skyrius pirmą kartą turėtų būti patvirtintas šalyje, teritorijoje arba zonoje, kurioje neužfiksuota ligos, prieš konkrečios (-ių) ligos (-ų) protrūkį. Tai ypač svarbu labai užkrečiamų ligų, pvz., labai patogeniško paukščių gripo, atvejais. Jei įvyksta ligos protrūkis, skyriais gali būti skirstoma siekiant palengvinti prekybą.
            
         
               (4)
            
            
               Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui dėl Naujosios Europos Sąjungos gyvūnų sveikatos strategijos (2007–2013 m.) (toliau – naujoji gyvūnų sveikatos strategija), pagal kurią „prevencija geriau už gydymą“ (3), nustatyta 2007–2013 m. gyvūnų sveikatos politikos raidos kryptis. Naujojoje gyvūnų sveikatos strategijoje numatyta daugiau dėmesio skirti atsargumo priemonėms, ligų priežiūrai, kontrolei ir moksliniams tyrimams, siekiant mažinti gyvūnų ligų paplitimą, o ligų protrūkių atveju kiek įmanoma mažinti jų poveikį.
            
         
               (5)
            
            
               Biologiniam saugumui naujojoje gyvūnų sveikatos strategijoje tenka svarbus vaidmuo. Be to, skirstymas skyriais paskatintų Bendrijos ūkininkus taikyti biologinio saugumo priemones, nes dėl tokio skirstymo skyriais palengvėtų saugi prekyba, o ūkininkai gautų akivaizdžių pranašumų ir gyvūnai būtų apsaugoti nuo ligų.
            
         
               (6)
            
            
               Šiuo atžvilgiu šiame reglamente reikėtų nustatyti skyrių tvirtinimo, patvirtinimo galiojimo sustabdymo ir atšaukimo taisykles atsižvelgiant į paukščių gripą. Tokiose taisyklėse turėtų būti atsižvelgta į Kodeksą, kad būtų taikomas nuoseklus kovos su paukščių gripo plitimu metodas ir atsižvelgiama į aiškiai nustatytą patvirtintų skyrių sveikatos statusą.
            
         
               (7)
            
            
               Tarybos direktyvoje 2005/94/EB nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtinosios kontrolės priemonės bei judėjimo apribojimai, kurie būtų taikomi šios ligos protrūkio tarp naminių ar kitų nelaisvėje laikomų paukščių atveju. Tam tikros iš šių priemonių turi būti taikomos toje direktyvoje nustatytuose naminių paukščių arba kitų nelaisvėje laikomų paukščių skyriuose.
            
         
               (8)
            
            
               Direktyvoje 2005/94/EB nustatytos naminių paukščių skyrių arba kitų nelaisvėje laikančių paukščių skyrių sąvokų apibrėžtys ir numatyta, kad, siekiant apsisaugoti nuo paukščių gripo plitimo, tuose skyriuose gali būti taikomos papildomos biologinio saugumo priemonės.
            
         
               (9)
            
            
               Direktyvoje 2005/94/EB numatyta, kad valstybės narės vykdo stebėsenos programas, siekdamos nustatyti, kiek paplitęs skirtingų naminių paukščių rūšių užsikrėtimas paukščių gripo H5 ir H7 potipių virusu. Šiam tikslui valstybėse narėse kasmet patvirtinamos privalomosios paukščių gripo stebėsenos programos. Todėl valstybėje narėje esančių skyrių patvirtinimas turėtų būti susijęs su atitinkamos valstybės narės nacionalinės stebėsenos programos tvirtinimu.
            
         
               (10)
            
            
               2006 m. rugpjūčio 4 d. Komisijos sprendime 2006/437/EB, patvirtinančiame Tarybos direktyvoje 2005/94/EB numatytą Paukščių gripo diagnostikos vadovą (4), nustatytos diagnostikos procedūros, mėginių ėmimo metodai ir laboratorinių tyrimų rezultatų vertinimo kriterijai paukščių gripo protrūkiui patvirtinti. Dėl šios srities Bendrijos teisės aktų nuoseklumo šios procedūros ir metodai turėtų būti taikomi kiekviename skyriuje.
            
         
               (11)
            
            
               Kad būtų lengviau atlikti procedūras tarp valstybių narių elektroninėmis priemonėmis ir būtų užtikrintas skaidrumas bei aiškumas, svarbu, kad informacija apie patvirtintus skyrius ir apie patvirtinimo suteikimą, jo galiojimo sustabdymą ar atšaukimą Bendrijoje būtų teikiama kuo veiksmingiau. Todėl valstybės narės turėtų sukurti internetinius informacinius puslapius, kuriuose būtų pateikiama tokia informacija, o Komisijos svetainėje turėtų būti pateikiamos nuorodos į tuos puslapius.
            
         
               (12)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   I   SKYRIUS
   
      DALYKAS, TAIKYMO SRITIS IR SĄVOKŲ APIBRĖŽTYS
   
   1 straipsnis
   Dalykas ir taikymo sritis
   Šiame reglamente nustatomos valstybių narių naminių ir kitų nelaisvėje laikomų paukščių skyrių (toliau – skyriai) tvirtinimo taisyklės paukščių gripo atžvilgiu ir numatomos papildomos prevencinės biologinio saugumo priemonės, kurios turi būti įgyvendinamos tokiuose skyriuose, siekiant suteikti jiems aiškiai nustatytą su paukščių gripu susijusį sveikatos statusą.
   2 straipsnis
   Apibrėžtys
   Šiame reglamente vartojamų terminų apibrėžtys:
   
               1.
            
            
               biologinio saugumo planas – visos ūkyje įgyvendinamos biologinio saugumo priemonės;
            
         
               2.
            
            
               bendroji biologinio saugumo valdymo sistema:
               
                           a)
                        
                        
                           bendros taisyklės, kuriomis reglamentuojama skyriaus veikla ir
                        
                     
                           b)
                        
                        
                           visos visuose ūkiuose, įskaitant skyrius, pagal jų biologinio saugumo planus įgyvendinamos biologinio saugumo taisyklės;
                        
                     
         
               3.
            
            
               skyriaus valdytojas – oficialiai už skyrių atsakingas asmuo, ypač atsižvelgiant į 3, 4 ir 5 straipsnius, įskaitant šias užduotis:
               
                           a)
                        
                        
                           prižiūrėti visus skyriuje atliekamus veiksmus, susijusius su bendrąja biologinio saugumo valdymo sistema, visų pirma – su tos sistemos įgyvendinimu ir monitoringu,
                        
                     
                           b)
                        
                        
                           prižiūrėti, kaip naminių arba kitų nelaisvėje laikomų paukščių savininkai arba augintojai įgyvendina ūkių biologinio saugumo planus ir
                        
                     
                           c)
                        
                        
                           palaikyti ryšius su kompetentinga institucija;
                        
                     
         
               4.
            
            
               išvežimo ūkis – ūkis, kuriame esantys naminiai ar kiti nelaisvėje laikomi paukščiai, jų vienadieniai jaunikliai, perinti skirti arba valgomieji kiaušiniai (toliau – prekės) turi būti išvežami iš skyriaus;
            
         
               5.
            
            
               tiekimo ūkis – ūkis, kuriame esančios prekės skirtos išvežimo ūkiui arba kitam tame skyriuje esančiam ūkiui;
            
         
               6.
            
            
               visos susijusios šalys – Europos Parlamento ir Tarybos reglamento (EB) Nr. 178/2002 (5) 3 straipsnio 3 ir 6 dalyje nurodyti skyrių valdytojai, verslo subjektai, taip pat maisto ir pašarų verslo subjektai, gyvūnų laikytojai ir augintojai, vaistų gamintojai ir kiti pramonės atstovai, tiekiantys prekes arba paslaugas tam skyriui.
            
         II   SKYRIUS
   
      SKYRIŲ TVIRTINIMAS
   
   3 straipsnis
   Paraiškos skyriams tvirtinti
   1.   Savanoriškas paraiškas skyriams tvirtinti (toliau – paraiškos) kompetentingai institucija teikia skyriaus valdytojas.
   2.   Paraiškoje nurodoma ši informacija:
   
               a)
            
            
               skyriaus valdytojo pavardė, jo (-os) kvalifikacija ir pareigos, duomenys ryšiams ir skyriaus adresas;
            
         
               b)
            
            
               išsamus skyriaus aprašymas, kaip nurodyta priedo 1 dalyje;
            
         
               c)
            
            
               skyriuje esančių ūkių bendrųjų biologinio saugumo valdymo sistemų ir biologinio saugumo planų aprašymas, kaip nurodyta priedo 2 dalyje;
            
         
               d)
            
            
               išsami informacija apie ligos stebėsenos konkrečias priemones, kriterijus ir reikalavimus, ypač apie konkrečią apsaugą nuo paukščių gripo ir su ja susiusią stebėseną, kaip nurodyta priedo 3 dalyje.
            
         4 straipsnis
   Skyrių patvirtinimo suteikimas
   1.   Pirminį skyriaus patvirtinimą kompetentinga institucija suteikia tik tiems skyriams, kurie yra valstybės narės, kurioje pagal Bendrijos teisės aktus netaikomi su paukščių gripu susiję apribojimai, teritorijoje arba teritorijos dalyje.
   Pirminis skyriaus patvirtinimas suteikiamas tik toje valstybėje narėje, kurioje buvo patvirtinta nacionalinė stebėsenos programa, skirta nustatyti, kiek paplitęs skirtingų naminių paukščių rūšių užsikrėtimas paukščių gripo H5 ir H7 potipių virusu.
   2.   Prieš suteikdama skyriaus patvirtinimą kompetentinga institucija užtikrina, kad skyriuje:
   
               a)
            
            
               ne trumpiau kaip šešis mėnesius iki paraiškos pateikimo dienos taikomos tam tikros apsaugos nuo paukščių gripo ir su ja susijusios stebėsenos priemonės, kaip reikalaujama priedo 3 dalyje (įskaitant tyrimų atlikimo tvarką, kaip reikalaujama priedo 3 dalies 4 punkte) ir tuo laikotarpiu skyriuje esančiuose ūkiuose nebuvo užfiksuota paukščių gripo atvejų;
            
         
               b)
            
            
               prireikus, įgyvendinami vakcinavimo planai laikantis Bendrijos teisės aktų;
            
         
               c)
            
            
               pagal 3 straipsnio2 dalį pateikta informacija yra išsami ir tiksli;
            
         
               d)
            
            
               įgyvendinta bendroji biologinio saugumo valdymo sistema, kaip nurodyta priedo 2 dalies 1 punkte, ir būtų nustatyta, kad jos pakanka aiškiai nustatytam naminių arba kitų nelaisvėje laikomų paukščių populiacijos sveikatos statusui tame skyriuje užtikrinti;
            
         
               e)
            
            
               būtų atlikti oficialūs kontroliniai patikrinimai vietoje ir būtų gauti palankūs rezultatai atsižvelgiant į a–d punktus;
            
         3.   Skyrius turi tik vieną pavadinimą ir jam suteikiamas tik vienas patvirtinimo numeris.
   4.   Kompetentingoji institucija užtikrina, kad suteikus skyriaus patvirtinimą, jis nedelsiant būtų įrašytas į 9 straipsnio 1 dalyje numatytame internetiniame informaciniame puslapyje pateiktą patvirtintų skyrių sąrašą ir nurodyta išsami informacija apie skyriuje esančių ūkių buvimo vietą ir ar tai išvežimo, ar tiekimo ūkiai (toliau – patvirtintų skyrių sąrašas).
   III   SKYRIUS
   
      SKYRIŲ PATVIRTINIMO IŠLAIKYMO SĄLYGOS
   
   5 straipsnis
   Skyriaus valdytojo atsakomybė ir pareigos
   Po skyriaus patvirtinimo suteikimo skyriaus valdytojas:
   
               1.
            
            
               prižiūri ir stebi skyrių, kad užtikrintų, jog jis tebeatitinka informaciją, pateiktą pagal 3 straipsnio 2 dalį, ir priede nurodytus kriterijus bei reikalavimus; visų pirma tokia informacija turi būti atnaujinama ir pateikiama kompetentingai institucijai jai paprašius;
            
         
               2.
            
            
               užtikrina, kad ligos, ypač paukščių gripo, stebėsenos veikla vyktų pagal bendrąją biologinio saugumo valdymo sistemą ir pagal kiekvieną skyriuje esančio ūkio biologinio saugumo planą ir kad:
               
                           a)
                        
                        
                           veiktų išankstinio įspėjimo sistema, skirta paukščių gripo atvejams nustatyti ir kad mėginių ėmimas bei diagnostiniai tyrimai būtų atliekami laikantis Sprendimo 2006/437/EB ir šio reglamento priedo 3 dalies nuostatų;
                        
                     
                           b)
                        
                        
                           nustačius padidėjusią paukščių gripo riziką, priedo 3 dalies 4 punkte nurodyti stebėsenos planai būtų atnaujinami;
                        
                     
                           c)
                        
                        
                           visi paukščių gripo diagnostiniai tyrimai būtų atliekami tam tikslui kompetentingos institucijos patvirtintose laboratorijose; informacija apie stebėseną ir rezultatai būtų teikiami kompetentingai institucijai;
                        
                     
                           d)
                        
                        
                           apie visus neaiškius arba teigiamus stebėsenos skyriuje rezultatus būtų nedelsiant pranešama kompetentingai institucijai, kad atitinkamus mėginius būtų galima siųsti nacionalinei etaloninei paukščių gripo laboratorijai arba Bendrijos etaloninei paukščių gripo laboratorijai patvirtinti;
                        
                     
         
               3.
            
            
               užtikrina, kad būtų vakcinuojama pagal bendrąją biologinio saugumo sistemą ir kiekvieną skyriuje esančio ūkio biologinio saugumo planą ir kad kompetentingai institucijai paprašius jai būtų pateikiami vakcinavimo planai ir procedūrų aprašymas;
            
         
               4.
            
            
               organizuoja reguliarius vidaus ir išorės auditą, kad užtikrintų, kad skyriuje veiksmingai taikomos visos biologinio saugumo priemonės, atliekama stebėsenos veikla ir įgyvendinama atsekamumo sistema, ir saugotų tokių patikrinimų bei patikrinimų, atliktų pagal kokybės užtikrinimo sistemą, rezultatus, kad kompetentingai institucijai paprašius juos būtų galima jai pateikti;
            
         
               5.
            
            
               nedelsdamas praneša kompetentingai institucijai, jeigu:
               
                           a)
                        
                        
                           informacija apie skyrių pakito ir nebeatitinka pagal 3 straipsnio 2 punktą pateiktos informacijos arba priede nurodytų kriterijų ir reikalavimų;
                        
                     
                           b)
                        
                        
                           bendroji biologinio saugumo valdymo sistema arba biologinio saugumo planas buvo pakeisti arba pritaikyti prie epidemiologinės padėties, taip pat jeigu tas skyrius padidėjo arba sumažėjo vienu ūkiu.
                        
                     
         6 straipsnis
   Kompetentingos institucijos atsakomybė ir pareigos
   1.   Kompetentinga institucija užtikrina, kad būtų atliekami oficialūs, rizikos vertinimu pagrįsti, kontroliniai skyrių patikrinimai vietoje, siekiant patikrinti, ar jie tebeatitinka pagal 3 straipsnio 2 punktą pateiktą informaciją ir priede nurodytus kriterijus bei reikalavimus (toliau – kontroliniai patikrinimai).
   2.   Kontroliniai patikrinimai atliekami nustatytais laiko tarpais, nustatytais remiantis:
   
               a)
            
            
               epidemiologine padėtimi, ypač dėl paukščių gripo, skyriuje ir už jo ribų;
            
         
               b)
            
            
               informacija apie bendrosios biologinio saugumo valdymo sistemos arba skyriuje esančių ūkių biologinių planų pakeitimus arba pritaikymą, kaip numatyta 5 straipsnio 5 dalies b punkte.
            
         3.   Kompetentinga institucija yra atsakinga už sertifikatų, patvirtinančių, kad prekės gautos iš patvirtinto skyriaus, išdavimą.
   IV   SKYRIUS
   
      SKYRIŲ PATVIRTINIMO GALIOJIMO SUSTABDYMAS ARBA ATŠAUKIMAS
   
   7 straipsnis
   Skyrių patvirtinimo galiojimo sustabdymas
   1.   Jeigu iš kontrolinio patikrinimo rezultatų arba epidemiologinės informacijos, susijusios su skyriumi, matyti, kad skyrius nebeatitinka pagal 3 straipsnio 2 dalį pateiktos informacijos arba priede nurodytų kriterijų ir reikalavimų, kompetentinga institucija nedelsdama sustabdo atitinkamo skyriaus patvirtinimo galiojimą, o skyriaus valdytojas užtikrina, kad būtų imtasi skubių veiksmų tokiam neatitikimui ištaisyti.
   2.   Po skyriaus patvirtinimo galiojimo sustabdymo kompetentinga institucija sustabdo visų sertifikatų, patvirtinančių, kad prekės gautos iš patvirtinto skyriaus, galiojimą.
   3.   Jeigu skyriaus patvirtinimo galiojimas buvo sustabdytas, kompetentinga institucija to sustabdymo nepanaikina tol, kol patikrins, kad per 30 dienų nuo sustabdymo buvo imtasi ištaisomųjų veiksmų ir po to buvo atliktas kontrolinis patikrinimas bei gauti palankūs rezultatai.
   8 straipsnis
   Skyrių patvirtinimo galiojimo atšaukimas
   1.   Kompetentinga institucija atšaukia skyriaus patvirtinimo galiojimą, jeigu po skyriaus patvirtinimo galiojimo sustabdymo pagal 7 straipsnio 1 dalį atlikus kontrolinį patikrinimą pagal 7 straipsnio 3 dalį nustatyta, kad:
   
               a)
            
            
               informacija apie skyrių vis dar neatitinka pagal 3 straipsnio 2 punktą pateiktos informacijos arba priede nurodytų kriterijų ir reikalavimų arba
            
         
               b)
            
            
               skyriuje nustatytas paukščių gripo protrūkis.
            
         2.   Po skyriaus patvirtinimo galiojimo atšaukimo kompetentinga institucija:
   
               a)
            
            
               sustabdo sertifikatų, patvirtinančių, kad prekės gautos iš patvirtinto skyriaus, išdavimą;
            
         
               b)
            
            
               skyriaus pavadinimą išbraukia iš patvirtintų skyrių sąrašo.
            
         3.   Skyriaus pavadinimą išbraukus iš patvirtintų skyrių sąrašo jį vėl galima įrašyti tik pateikus naują paraišką, kaip numatyta II skyriuje.
   V   SKYRIUS
   
      INTERNETINIS INFORMACINIS PUSLAPIS IR BAIGIAMOSIOS NUOSTATOS
   
   9 straipsnis
   Internetinis informacinis puslapis
   1.   Valstybės narės:
   
               a)
            
            
               sudaro patvirtintų skyrių sąrašą ir nurodo informaciją, kurios reikalaujama pagal 4 straipsnio 3 ir 4 dalis;
            
         
               b)
            
            
               sukuria internetinį informacinį puslapį, kuriame galima elektroninėmis priemonėmis rasti patvirtintų skyrių sąrašą;
            
         
               c)
            
            
               internetinio informacinio puslapio internetinį adresą nurodo Komisijai;
            
         
               d)
            
            
               nuolat atnaujina internetinį informacinį puslapį, kad galėtų nedelsdamos atsižvelgti į naujai patvirtintus skyrius arba į patvirtinimų galiojimo atšaukimą.
            
         2.   Komisija padeda valstybėms narėms viešai skelbti tokią informaciją nurodydama savo svetainės, kurioje pateikiamos nacionalinės nuorodos į internetinius informacinius puslapius, internetinį adresą.
   10 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2009 m. spalio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Parengta Briuselyje, 2009 m. liepos 13 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 10, 2006 1 14, p. 16.
   
      (2)  http://www.oie.int/eng/normes/mcode/en_sommaire.htm (Sausumos gyvūnų sveikatos kodeksas, 2008 m.).
   
      (3)  COM(2007) 539 galutinis.
   
      (4)  OL L 237, 2006 8 31, p. 1.
   
      (5)  OL L 31, 2002 2 1, p. 1.
   
      PRIEDAS
      
         SKYRIAMS TAIKOMI KRITERIJAI IR REIKALAVIMAI
      
      1   DALIS
      
         Skyriaus aprašymas, kaip nurodyta 3 straipsnio 2 dalies b punkte
      
      Skyriaus aprašymas, nurodytas 3 straipsnio 2 dalies b punkte, pagrįstas skyriaus teritorijos planu (-ais), kuriame (-iuose) nurodytos jo ribos, tiksli visų jį sudarančių objektų, įskaitant ūkius ir jų patalpas, visų įvairios paskirties patalpų, pvz., pašarų perdirbimo arba sandėliavimo patalpų ir kitų medžiagų sandėliavimo patalpų buvimo vieta.
      Paraiškoje turi būti nurodoma pakankamai informacijos, kad būtų skyrius būtų išsamiai aprašytas, ypač:
      
                  1.
               
               
                  Informacija apie skyriaus infrastruktūros aspektus ir jų svarbą epidemiologiškai skiriant naminius ir kitus nelaisvėje laikomus paukščius bei skirtingą sveikatos statusą turinčias gyvūnų populiacija, įskaitant:
                  
                              a)
                           
                           
                              skyriaus veiklos pobūdžio ir jame gaminamų prekių aprašymą, taip pat bendrą patalpų talpą ir turimų naminių arba kitų nelaisvėje laikomų paukščių skaičių;
                           
                        
                              b)
                           
                           
                              struktūrinę schemą, kurioje išsamiai nurodytos visos skyriuje atliekamos veiklos rūšys ir visų susijusių šalių atsakomybės sritys, uždaviniai ir tarpusavio ryšiai;
                           
                        
                              c)
                           
                           
                              skyriuje esančių ūkių funkcinės tarpusavio sąveikos aprašymą, taip pat visų patalpų diagramą, kurioje nurodyti visi jų tarpusavio ryšiai;
                           
                        
                              d)
                           
                           
                              gyvūnų ir gyvūninių produktų vežimo priemonių, jų įprastų maršrutų, valymo ir stovėjimo vietos aprašymą.
                           
                        
            
                  2.
               
               
                  Informacija apie su paukščių gripu susijusį epidemiologinį statusą ir apie rizikos veiksnius, įskaitant:
                  
                              a)
                           
                           
                              skyriuje esančių ūkių epidemiologinę istoriją, ypač duomenis apie jų sveikatos statusą ir visą su paukščių gripu susijusią informaciją;
                           
                        
                              b)
                           
                           
                              judėjimą į skyrių, iš jo arba jo viduje (toliau – judėjimas į skyrių ir judėjimas iš skyriaus), t. y. asmenų, prekių, kitų gyvūnų, gyvūninių produktų ar kitų produktų, turinčių sąlytį su gyvūnais, transporto priemonėmis, įranga, gyvūnų pašarais, vandens tiekimo ir kanalizacijos sistema, judėjimas;
                           
                        
                              c)
                           
                           
                              kitų naminių ir kitų nelaisvėje laikomų paukščių ūkių buvimą skyriaus kaimynystėje, taip pat veislinių arba penimų paukščių ūkių, prie namų laikomų paukščių, turgų, surinkimo centrų, skerdyklų ir zoologijos sodų tankumą;
                           
                        
                              d)
                           
                           
                              aplinkos rizikos veiksnius, pvz., vidaus vandenų kelius, laukinių gyvūnų poilsio ir susibūrimo vietas (įskaitant laukinių paukščių migracijos maršrutus), graužikus, tradicinį paukščių gripo sukėlėjo buvimą aplinkoje;
                           
                        
                              e)
                           
                           
                              paukščių gripo rizikos veiksnius ir galimus būdus jam patekti į skyrių ir jame paplisti, kaip numatyta Bendrijos teisės aktuose ir (arba) Pasaulio gyvūnų sveikatos organizacijos (PGSO) standartuose ir gairėse;
                           
                        
                              f)
                           
                           
                              veikiančias išankstinio įspėjimo sistemas, skirtas pranešti kompetentingoms institucijoms apie bet kokį nustatytą rizikos veiksnį ir galimus kelius, nurodytus e punkte.
                           
                        
            2   DALIS
      
         Bendrosios biologinio saugumo valdymo sistemos ir biologinio saugumo planų aprašymas, kaip nurodyta 3 straipsnio 2 dalies c punkte
      
      
                  1.
               
               
                  Bendroji biologinio saugumo valdymo sistema sudaryta bent iš šių dalių:
                  
                              a)
                           
                           
                              gerosios gyvūnų higienos praktikos;
                           
                        
                              b)
                           
                           
                              judėjimo iš vienų skyrių sudarančių ūkių į kitus ir bet kokio judėjimo į skyrių ir iš jo atsekamumo sistemos; atsekamumo sistema turi būti nenutraukiamai dokumentuojama, o kompetentingai institucijai turi būti sudarytos sąlygos bet kuriuo metu susipažinti su atitinkamais dokumentais;
                           
                        
                              c)
                           
                           
                              bendrojo rizikos veiksnių analizės ir svarbiųjų valdymo taškų plano (toliau – RVASVT planas);
                           
                        
                              d)
                           
                           
                              skyriuje esančių ūkių biologinio saugumo plano (-ų) ir jų veiksmingumo atsižvelgiant į nustatytą rizikos laipsnį vertinimo.
                           
                        
            
                  2.
               
               
                  Ūkių, kuriems taikoma bendra biologinio saugumo valdymo sistema, biologinio saugumo planuose numatyti bent šie dalykai:
                  
                              a)
                           
                           
                              dokumentais pagrįsta darbuotojų higienos plano įgyvendinimo sistema, įskaitant bendrąją ir specialiąją higienos užtikrinimo tvarką, bendrąjį ir specialųjį nuolatinių bei laikinųjų darbuotojų mokymą ir to higienos plano kontrolės procedūrą, įtraukiant taisyklę, kad darbuotojai privalo i) asmeniškai nelaikyti naminių arba kitų nelaisvėje laikomų paukščių ir ii) ne trumpiau kaip 72 valandas prieš atvykdami į ūkį neturėti artimo sąlyčio su naminiais ar kitais paukščiais, išskyrus laikomus tame skyriuje; jei skubiai prireikia specialiųjų darbuotojų, šis laikotarpis gali būti sutrumpintas, tačiau bet kuriuo atveju jis negali būti trumpesnis nei 24 valandos, o rizikos mažinimo procedūra turi būti aprašyta biologinio saugumo plane;
                           
                        
                              b)
                           
                           
                              produktų ir asmenų judėjimas, pažymėtas visų ūkio patalpų diagramoje skirtingais biologinio saugumo lygių spalvų kodais; turi būti nustatyta higieninė užtvara ir persirengimo zona bei tinkamai įrengti dušai ir prie kiekvieno įėjimo į patalpas atskirtos švarios ir nešvarios zonos;
                           
                        
                              c)
                           
                           
                              į ūkį atvykstančių arba iš jo išvykstančių asmenų judėjimą reglamentuojantis planas, kuriame būtų atskirti leidimą turintys ir jo neturintys asmenys bei lankytojai, įskaitant fizinių užtvarų, pvz., tvorų, užtvarų arba kitų kliūčių, kuriomis būtų aiškiai pažymėtos ūkio patalpų ribos, aprašymą; turi būti reikalaujama, kad lankytojai iš išorės (taip pat tikrintojai ir inspektoriai) ne trumpiau kaip 72 valandas prieš atvykdami į ūkį neturėtų artimo sąlyčio su naminiais ar kitais paukščiais; atsižvelgiant į rizikos veiksnius tas laikotarpis gali būti prailgintas, pvz., jei lankytojai atvyksta iš apsaugos arba stebėsenos zonos; jei lankytojas – valstybinis veterinarijos gydytojas arba jei skubiai prireikia specialios pagalbos iš išorės, pvz., konsultanto arba veterinarijos gydytojo, šis laikotarpis gali būti sutrumpintas, tačiau bet kuriuo atveju jis negali būti trumpesnis nei 24 valandos, o rizikos mažinimo procedūra turi būti aprašyta biologinio saugumo plane.
                           
                        
                              d)
                           
                           
                              transporto priemonių judėjimo į ūkius, iš ūkių arba tarp jų, įskaitant privačias ir tiekimo transporto priemones, pvz., pašarų, gyvūnų arba kitokių prekių, reglamentavimo ir registravimo planas; turi būti sudaryta galimybė susipažinti su įrašais apie visą transporto priemonių judėjimą;
                           
                        
                              e)
                           
                           
                              gyvūnų ir produktų atsekamumo sistema, pagal kurią būtų galima atsekti bet kokį judėjimą į ūkius, iš ūkių arba tarp jų (toliau – judėjimas į ūkį ir judėjimas iš ūkio);
                           
                        
                              f)
                           
                           
                              užkrėtimo prevencijos protokolas, įskaitant užkrėtimą tiekiant, vežant, sandėliuojant, pristatant ir šalinant:
                              
                                          i)
                                       
                                       
                                          pakavimo medžiagas (pvz., naujų arba dezinfekuotų pakavimo medžiagų naudojimas);
                                       
                                    
                                          ii)
                                       
                                       
                                          pakratų medžiagas (pvz., tinkamas sandėliavimo karantino laikotarpis arba pakratų dezinfekavimas);
                                       
                                    
                                          iii)
                                       
                                       
                                          pašarus (pvz., uždarų pašarų talpyklų naudojimas);
                                       
                                    
                                          iv)
                                       
                                       
                                          vandenį (pvz., vidinė vandens valymo sistema);
                                       
                                    
                                          v)
                                       
                                       
                                          šalutinius gyvūninius produktus, pvz., gaišenas, mėšlą, purvinus ir (arba) suskilusius kiaušinius arba kiaušinius su lukštais, kurių viduje negyvas vaisius;
                                       
                                    
                        
                              g)
                           
                           
                              ūkio, jo įrangos ir naudotų medžiagų valymo ir dezinfekavimo planas; turi būti sudarytas konkretus transporto priemonių valymo ir dezinfekavimo protokolas;
                           
                        
                              h)
                           
                           
                              kenkėjų, įskaitant graužikus ir kitus laukinius gyvūnus, kontrolės planas, kuriame būtų numatytos fizinės kliūtys ir priemonės, taikomos nustačius jų buvimą;
                           
                        
                              i)
                           
                           
                              su paukščių gripu susijęs RVASVT planas, parengtas septyniais etapais (rizikos veiksnių analizė, svarbiųjų valdymo taškų (SVT) sąrašas, kritinės ribos, monitoringo procedūros, ištaisomieji veiksmai, tikrinimas ir registravimas), kuriame numatyti bent šie dalykai:
                              
                                          i)
                                       
                                       
                                          duomenys apie naminių arba kitų nelaisvėje laikomų paukščių auginimą ir kiti su tam tikrais laikotarpiais susiję duomenys (sergamumo ir mirtingumo įrašai, išsamūs duomenys apie naudotus vaistus, išperėtus paukščius, su gyvūnų šėrimu ir vandens suvartojimu susiję duomenys);
                                       
                                    
                                          ii)
                                       
                                       
                                          su klinikiniais tyrimais ir mėginių ėmimo aktyviai bei pasyviai stebėsenai ir ligos nustatymo analizei planais susijusi informacija (dažnumas, metodai, rezultatai);
                                       
                                    
                                          iii)
                                       
                                       
                                          pakankamai išsamus ūkio lankytojų registras, kad būtų galima atsekti lankytoją ir su juo susisiekti;
                                       
                                    
                                          iv)
                                       
                                       
                                          informacija apie visas taikytas vakcinavimo programas, įskaitant naudotos vakcinos rūšį, skyrimo dažnumą ir vakcinavimo datas;
                                       
                                    
                                          v)
                                       
                                       
                                          išsami informacija apie atliktus ištaisomuosius veiksmus ir apie susijusius svarbius valdymo taškus, kurių reikalavimai netenkinami.
                                       
                                    Visos susijusios šalys žino RVASVT plano taisykles ir jų laikosi; šios taisyklės – skyriaus valdymo priemonė, kuria užtikrinamas biologinio saugumo priemonių ir valdymo patirties taikymas.
                              RVASVT plane atsižvelgiama į pavojų sąrašą ir kelius, kurie turi būti nustatyti iš anksto. Jį turi būti galima pritaikyti prie rizikos laipsnio ir jame turi būti aprašyti padidėjusios rizikos atveju vykdytini veiksmai, pvz., mėginių ėmimo dažnumas.
                           
                        
            
                  3.
               
               
                  Ištaisomieji veiksmai ir atnaujinimas
                  Bendrojoje biologinio saugumo valdymo sistemoje ir biologinio saugumo planuose aprašoma, kada tam tikras pažeidimas laikomas mažu ar dideliu pažeidimu, ir kokių ištaisomųjų veiksmų reikia imtis.
                  Biologinio saugumo planai atnaujinami atsižvelgiant į rizikos laipsnį, ypač jeigu valstybėje narėje arba regione ar zonoje, kurioje yra skyrius, oficialiai įtariamas arba patvirtintas paukščių gripo protrūkis (pvz., transporto priemonių, medžiagų, gyvūnų ir (arba) darbuotojų judėjimo ribojimas arba papildomų dezinfekavimo procedūrų taikymas).
               
            3   DALIS
      
         Specifinė apsauga nuo paukščių gripo ir jo stebėsena
      
      
                  1.
               
               
                  Įdiegiama tinkama fizinė paukščių apsaugos sistema, skirta užkirsti kelią sąlyčiui su laukiniais paukščiais ir neleisti, kad būtų užteršti pašarai, vanduo ir pakratai. Tiesioginė ūkių aplinka neturi traukti laukinių paukščių.
               
            
                  2.
               
               
                  Judėjimo į ūkius ir iš jų tikrinimas
                  
                              a)
                           
                           
                              1 dalies 1 punkto a papunktyje nurodytoje diagramoje nurodoma visų naminių ir kitų nelaisvėje laikomų paukščių rūšių, įskaitant grynakraujų veislinių paukščių, prosenelių, senelių, tėvų ir produkcijai skirtų gyvūnų, pulkų, peryklų, veisyklų, kiaušinių dėjimo vietų, bandymų atlikimo vietų, kiaušinių sandėliavimo vietų ir visų kitų vietų, kuriose laikomi kiaušiniai arba paukščiai, buvimo vieta; joje nurodomi prekių judėjimo srautai tarp tų vietų.
                           
                        
                              b)
                           
                           
                              Naminių arba kitų nelaisvėje laikomų paukščių, jų kiaušinių ir kitų susijusių produktų judėjimas reglamentuojamas pagal išsamų protokolą; naminiai arba kiti nelaisvėje laikomi paukščiai, jų kiaušiniai ir kiti susiję produktai, įvežami į bet kurį skyriuje esantį ūkį, privalo būti kilę iš ūkio, turinčio tokį pat sveikatos statusą paukščių gripo požiūriu ir (arba) būti patikrinti, siekiant užtikrinti, kad jie nekelia jokios užsikrėtimo paukščių gripu rizikos.
                           
                        
                              c)
                           
                           
                              Į skyrių arba jo viduje vežami naminiai arba kiti nelaisvėje laikomi paukščiai ir periniai kiaušiniai identifikuojami taip, kad būtų galima patikrinti jų istoriją; pulkai ir (arba) kiaušiniai tinkamai identifikuojami pateikiant dokumentus.
                           
                        
                              d)
                           
                           
                              Jeigu toje pačioje vietoje laikomi įvairaus amžiaus paukščiai, naminių arba kitų nelaisvėje laikomų paukščių atvežimas arba išvežimas, taip pat sugavimo dėžių plovimas ir dezinfekavimas reglamentuojami pagal raštišką protokolą.
                           
                        
            
                  3.
               
               
                  Tame pačiame skyriuje negali būti ūkių, kuriuose laikomi naminiai paukščiai, ir ūkių, kuriuose laikomi kiti nelaisvėje laikomi paukščiai. Tame pačiame ūkyje negali būti laikoma skirtingų naminių paukščių rūšių, išskyrus peryklas.
               
            
                  4.
               
               
                  Skyriaus stebėsenos plane, už kurį atsakingas skyriaus valdytojas, numatoma nuolatinė aktyvi stebėsena, imant 20 atsitiktinių kraujo mėginių, iš naminių arba kitų nelaisvėje laikomų paukščių tame pačiame produkcijos padalinyje, serologiniams paukščių gripo tyrimams atlikti,:
                  
                              a)
                           
                           
                              ne rečiau kaip kas šešis mėnesius per produkcijos laikotarpį, jeigu per praėjusius šešis mėnesius valstybės narės teritorijoje nebuvo patvirtinta naminių arba kitų nelaisvėje laikomų paukščių pulkuose labai patogeniško paukščių gripo (toliau – LPPG) protrūkių;
                           
                        
                              b)
                           
                           
                              ne rečiau kaip kas tris mėnesius, jeigu per praėjusius šešis mėnesius valstybės narės teritorijoje buvo patvirtinta naminių arba kitų nelaisvėje laikomų paukščių pulkuose LPPG protrūkių;
                           
                        
                              c)
                           
                           
                              jeigu skyrius yra teritorijoje, kuriai pagal Bendrijos teisės aktus taikomi su paukščių gripu susiję judėjimo apribojimai, – per vieną savaitę nuo protrūkio užfiksavimo datos ir ne rečiau kaip kas 21 dieną; be to, nepažeidžiant konkrečių Bendrijos teisės aktų nuostatų, stebėsenos planas atnaujinamas ir jame numatoma sustiprinta klinikinė stebėsena ir aktyvi virusologinė stebėsena, atliekama per vieną savaitę nuo protrūkio užfiksavimo datos ir ne rečiau kaip kas 21 dieną po jos:
                              
                                          i)
                                       
                                       
                                          tiriami atsitiktinai paimti to paties produkcijos padalinio naminių arba kitų nelaisvėje laikomų paukščių 20 trachėjos arba burnos ertmės ir ryklės bei 20 kloakos tepinėlių; ir
                                       
                                    
                                          ii)
                                       
                                       
                                          tiriami penkių sergančių arba negyvų paukščių (jei tokių rasta) mėginiai.
                                       
                                    
                        
            
                  5.
               
               
                  Išankstinio įspėjimo sistema, numatyta 5 straipsnio 2 dalies a punkte, turi būti pagrįsta raštišku protokolu, kuriame nurodoma ataskaitų teikimo tvarka. Visų pirma ji pritaikoma naminiams arba kitiems nelaisvėje laikomiems paukščiams ir jų neatsparumui paukščių gripui ir joje turi būti:
                  
                              a)
                           
                           
                              nustatytas veiksmų mastas, pvz., nustatytas ribas atitinkantis arba už jį didesnis mirtingumas, žymiai sumažėjęs pašarų ir (arba) vandens suvartojimas ir (arba) kiaušinių gamyba, elgsenos pokyčiai arba kiti svarbūs rodikliai;
                           
                        
                              b)
                           
                           
                              aprašyti veiksmai, kurių reikia imtis;
                           
                        
                              c)
                           
                           
                              pateiktas atsakingų darbuotojų, kuriuos reikia informuoti, sąrašas.